RAPORT ASUPRA PROPUNERII LEGISLATIVE PENTRU MODIFICAREA ŞI COMPLETAREA

LEGII NR. 48 DIN 21 MAI 1992 A AUDIOVIZUALULUI










În urma examinării propunerii legislative pentru modificarea şi completarea Legii nr. 48 din 21 mai 1992, în şedinţele din 29 octombrie şi 5 noiembrie 1997, propunem ca aceasta să fie supusă spre dezbatere şi adoptare cu următoarele amendamente:

	Nr. crt.
	     Textul propunerii legislative
	  Textul propus de Comisie
	 Motivare

	0
	1
	2
	3

	1.
	Articol unic.

Legea nr. 48 din 21 mai 1992 a Audiovizualului se modifică şi se completează după cum urmează:


	Art. I.
Legea audiovizualului, nr.48/1992, publicată în Monitorul Oficial al României, Partea I, nr.104 din 25 mai 1992, se completează după art.2, cu un nou articol, având următorul cuprins:
	Pentru respectarea normelor de tehnică legislativă.

	2.
	Se introduce un nou articol, 21, cu următorul conţinut:



(1) În sensul prezentei legi, prin creaţii europene se înţeleg operele difuzate pe cale  radioelectrică, terestră sau prin satelit, care îşi au originea în statele membre ale Consiliului Europei, (precum şi operele realizate, în totalitate sau majoritar de producători, autori şi lucrători care îşi au domiciliul în unul sau mai multe state membre ale Consiliului Europei).
	Alin.  3 devine alin. 1 cu următorul cuprins:
(1)  În termen de cel mult 4 ani de la data intrării în vigoare a prezentei legi, posturile de televiziune, persoane juridice române, vor rezerva creaţiilor audiovizuale europene un procentaj majoritar al timpului de emisie, în calculul căruia nu vor intra emisiunile informative şi sportive, jocurile, publicitatea şi serviciile de teletext.
	Pentru plasarea alineatelor dispozitive înaintea celor explicative.

	0
	1
	2
	3

	3.
	(2) Prin creaţii româneşti se înţeleg operele care sunt realizate în totalitate sau majoritar de producători, autori şi lucrători care îşi au domiciliul în România.


	 Alin. 1  se modifică şi devine alin. 2 cu următorul cuprins:
(2) În sensul prezentei legi, prin creaţii audiovizuale europene se înţeleg operele care îşi au originea în statele membre ale Consiliului Europei, precum şi operele realizate, în totalitate sau majoritar de producători, autori şi lucrători care îşi au domiciliul în unul sau mai multe state membre ale Consiliului Europei.
	Pentru plasarea alineatelor dispozitive înaintea celor explicative.

	4.
	(3) În termen de cel mult 4 ani de la data intrării în vigoare a prezentei legi, posturile de televiziune, persoane juridice române, vor rezerva creaţiilor europene un procentaj majoritar al timpului de emisie, în calculul căruia nu vor intra emisiunile informative şi sportive, jocurile, publicitatea şi serviciile de teletext.
	Alin.4 devine alin. 3: 

Din creaţia audiovizuală europeană difuzată, cel puţin jumătate va fi creaţie românească, inclusiv creaţii specifice minorităţilor naţionale.
	Pentru plasarea alineatelor dispozitive înaintea celor explicative.

	5.
	(4) Din creaţia audiovizuală europeană difuzată, cel puţin jumătate va fi creaţie românească, inclusiv creaţii specifice minorităţilor naţionale.
	Alin.2 devine alin.4:
 Prin creaţii româneşti se înţeleg operele care îşi au originea în România sau care sunt realizate în totalitate sau majoritar de producători, autori şi lucrători care îşi au domiciliul în România.


	Pentru plasarea alineatelor dispozitive înaintea celor explicative şi pentru simetrie cu textul de la alin.  2 renumerotat.

	6.
	(5) Posturile de televiziune, persoane juridice române, vor rezerva, în condiţiile alineatelor precedente, 10% din timpul lor de emisie creaţiilor realizate de producători independenţi de posturile de difuzare respective.
	(5) Posturile de televiziune, persoane juridice române, vor rezerva, în condiţiile alineatelor precedente, 10% din timpul lor de emisie creaţiilor realizate de producători independenţi de posturile de difuzare respective.
	Pentru plasarea alineatelor dispozitive înaintea celor explicative.

	7.
	(6) Aplicarea alineatelor (1)-(5) se va face treptat, în etape ale căror termene vor fi stabilite de Consiliul Naţional al Audiovizualului.


	(6) Aplicarea alineatelor (1) şi (5) se va face treptat, pe baza unor norme obligatorii elaborate  de Consiliul Naţional al Audiovizualului.


	 Pentru o formulare mai clară a atribuţiilor de (autoritate de reglementare( ale Consiliului Naţional al Audiovizualului. 

	8.
	
	Art. II. 
Legea  audiovizualului, nr. 48/ 1992, publicată în Monitorul Oficial al României, Partea I, nr. 104 din 25 mai 1992,  cu modificările şi completările aduse prin prezenta lege, se va republica în Monitorul Oficial al României, Partea I, dându-se articolelor o nouă numerotare.


	Pentru respectarea normelor de tehnică legislativă.

	PREŞEDINTE, 
	SECRETAR,

	Gabriel ŢEPELEA 
	Puiu HAŞOTTI

